Document ID: /roh_data/filtered/fineweb-2-filterrobots_roh.jsonl.gz/55905

Cun la Baselgia evangelica refurmada vai atgnamain bain – quai pretenda Erika Cahenzli-Philipp, presidenta dal cussegl da la Baselgia evangelica refurmada dal chantun Grischun. Schegea ch'era els nodan in regress da las commembras e commembers n'è la situaziun betg uschè alarmanta co en ils auters chantuns svizzers.
Cifras nairas
Quai mussa era il rendaquint 2020 ch'è vegni preschantà mesemna en connex cun la sesida da primavaira dal Cussegl grond da la Baselgia evangelica refurmada – la legislativa da la baselgia. Tar entradas da CHF 12’647’540.- ed expensas da 12’635’250.- po vegnir registrà in surpli da 12’289.-.
Tge edifizis vegnan mantegnids?
Mantegnair las baselgias è ina chaussa chara. Prendì il cas che adina daplirs sortan da la Baselgia evangelica refurmada, lura mancan daners che vegnissan investids en il mantegniment dals edifizis. Lura stoppia la baselgia pli baud ni pli tard dumandar al chantun per sustegn finanzial. Tenor Erika Cahenzli-Philipp vegn lura a la glisch, quant che quest bain cultural vala atgnamain.